На основу члана 36. став 7. Закона о јавним набавкама („Службени гласник Републике Србије”, број 124/12, 14/15, 68/15) и Одлуке о покретању поступка јавне набавке број 404-692019-04 од 27.12.2019. године, Општинска управа општине Љубовија, дана 10.01.2020. године објављује:

**ОБАВЕШТЕЊЕ  
о покретању преговарачког поступка  
без објављивања позива за подношење понуда**

**Назив, адреса и интернет страница Наручиоца**: Општинска управа општине Љубовија, Војводе Мишића 45, 15320 Љубовија, [www.ljubovija.rs](http://www.ljubovija.rs)

**Врста наручиоца**: градска и општинска управа

**Врста предмета набавке**: радови

**Опис предмета јавне набавке, назив и ознака из општег речника набавке:** додатни радови на унапређењу енергетске ефикасности на згради ОШ „Петар Враголић“ у Доњој Оровици

**Назив и ознака из општег речника набавке:**

455454000 – радови на реконструкцији

**Основ за примену преговарачког поступка:** члан 36. став 1. тачка 5) ЗЈН

**Подаци који оправдавају примену преговарачког поступка**:

Основ за примену преговарачког поступка без објављивања позива за подношење понуда: **члан 36. став 1. тачка 5) Закона о јавним набавкама**. Наручилац може спроводити преговарачки поступак без објављивања јавног позива за подношење понуде у случају додатних услуга или радова који нису били укључени у првобитни пројекат или у првобитан уговор о јавној набавци, а који су због непредвидљивих околности постали неопходни за извршење уговора, под условом да се уговор закључи са првобитним извођачем радова и да укупна вредност свих додатних радова није већа од 15% од укупне вредности уговора, као и да се такви додатни радови не могу раздвојити, у техничком или економском погледу од прве јавне набавке, а да се при томе не проузрокују несразмерно велике техничке тешкоће или несразмерно велики трошкови за наручиоца, или су такви радови, које би наручилац могао набавити одвојено од извршења овог уговора, неопходни за извршење првобитног уговора о јавној набавци.

Општина Љубовија је са Министарством рударства и енергетике закључила Уговор о финансирању пројекта унапређења енергетске ефикасности «Унапређење енергетске ефикасности на згради Основне школе «Петар Враголић» у Доњој Оровице» број: 401-00-406/18/2018-06 од 08.11.2018. године, који је у Општини заведен под бројем 400-271/2018-01 од 08.11.2019. године и Анекс тог уговора од 11.01.2019. године и 25.11.2019. године. У циљу реализације одобреног Пројекта и закљученог Уговора, Општинска управа општине Љубовија спровела је отворени поступак јавне набавке радова на унапређењу енергетске ефикасности на згради ОШ «Петар Враголић» у Доњој Оровици, који је поред пројекта енергетске ефикасности обухватао и пројекат санације објекта због пожара. Након окончања поступка јавне набавке закључен је уговор са понуђачем «Инграл – Неимар» доо Љубовија, број: 404-48/2019-04 од 24.09.2019. године. Извођач је уведен у посао и доставио примедбе на радове, односно указао на потребу извођења додатних рдаова Инвеститору, Координатору на пројекту и Надзорном органу, прецизирајући врсту и количини потребних радова. Надзорни орган ГЗР «Спасинг» Драган Спасојевић пр, Доња Оровица, Љубовија сагласио се са потребом извођења додатних радова, по врсти и количини. Чланом 36. став 1 тачка 5) Закона о јавним набавкама прописано је да наручилац може спроводити преговарачки поступак без објављивања позива за подношење понуде у случају додатних услуга или радова који нису били укључени у првобитни пројекат или у првобитан уговор о јавној набавци, а који су због непредвидљивих околности постали неопходни за извршење уговора, под условом да се уговор закључи са првобитним извођачем радова и да укупна вредност свих додатних радова није већа од 15% од укупне вредности уговора, као и да се такви додатни радови не могу раздвојити, у техничком или економском погледу од прве јавне набавке, а да се при томе не проузрокују несразмерно велике техничке тешкоће или несразмерно велики трошкови за наручиоца, или су такви радови, које би наручилац могао набавити одвојено од извршења овог уговора, неопходни за извршење првобитног уговора о јавној набавци

Чланом 17. Уговора са Извођачем радова предвиђено је да у случају да, током реализације овог уговора, стручни надзор констатује да је потребно извођење додатних радова, у смислу Закона о јавним набавкама, са Извођачем се може спровести преговарачки поступак без објављивања јавног позива уколико Наручилац обезбеди средства за њихово уговарање и извођење. Такође наводи се појам „Додатни радови“ , у смислу Закона о јавним набавкама.

Решењем о употреби средстава текуће резерве, број: 400-40/2019-02 од 23.10.2019. године, које је донело Општинско веће општине Љубовија обезбеђена су средства у за све додатне радове, вишкове радова као и стручни надзор. На основу тога измењен је План јавних набавки опшптине Љубовија за 2019. годину и додата је нова јавна набавка «Додатни радови на унапређењу енергетске ефикасности на згради ОШ «Петар Враголић» у Доњој Оровици. Првобитни уговор је закључен на износ од 12.115.906,25 динара без ПДВа, а процењена вредност додатних радова износи 1.801.952.,00 динара без ПДВ-а, што представља мање од 15% вредности првобитног уговора, који је закључен 24.09.2019. године, што значи да није прошло више од три године. Наручилац планира да преговарачи поступак спроведе са првобитним Извођачем радова „Инграл – Неимар“ доо Љубовија – носилац посла.

Због свега напред наведеног, Општинска управа као наручилац, дана 12.12.2019. године, обратила се Управи за јавне набавке захтевом за мишљење о основаности примене преговарачког поступка без објављивања позива за подношење понуда по основу члана 36. став 1. тачка 5) Закона о јавним набавкама („Службени гласник РС“, бр.124/12, 14/15, 68/15). Након разматрања захтева и увида у приложену документацију, Управа за јавне набавке дала је позитивно мишљење о испуњености услова за примену напред наведеног поступка јавне набавке, број 404-02-5549/19 од 19.12.2019. године, заведено код наручиоца под бројем 404-66/2019-04 од 25.12.2019. године.

**Позив за подношење понуда наручилац упућује следећим понуђачима:**

* Предузеће за пројектовање, извођење и надзор ИНГРАЛ – НЕИМАР“ доо Љубовија, Омладинска бб, ПИБ: 105456021, матични број: 20388030

**Лице за контакт**: Ана Радоичић, службеник за јавне набавке и Дарко Васић, дипл. грађ. инж тел. 015/561-411, факс 015/562-870, сваког радног дана (понедељак-петак) у периоду од 7 до 15 часова.

Број: 404-69/2019-04

Датум: 10.01.2020. године

**КОМИСИЈА ЗА ЈАВНЕ НАБАВКЕ**

**ОПШТИНСКЕ УПРАВЕ ОПШТИНЕ ЉУБОВИЈА**